Rejser og botaniske Undersøgelser i Ost-Gronland. 215 
dynger, rige paa forraadnende organiske Rester. Denne Bund er 
meget rig paa Plantenæring og maa især indeholde mange Nitrater 
og Fosfater fra Dyrelevninger og Ekskrementer, og den bliver til en 
vis Grad bearbejdet af Hundene under deres Søgen efter Føde. Den 
er desuden paa Grund af Bopladsernes heldende Terrain oftest vel 
drænet, men kan dog, især paa Teltpladser, være forsumpet og for- 
synet med Vandhuller. Den danner absolut Egnens næringsrigeste 
Bund, og den Ruderat-Flora, som trives her, viser til fulde ved sine 
luksurierende Former, hvilke Stoffer der mangler paa al anden 
Bund. Nitratdannelsen maa imidlertid foregaa meget langsomt under 
Angmagsaliks Klima; i det mindste kunde jeg ikke se nogen Gød- 
ningsvirkning paa Planter ved Kolonien, selv ikke paa et Sted, hvor 
der i 10 Aar var udkastet Fækalier. 
Grundvandet. 
Vandtilførselen i Jordbunden spiller den allerstørste Rolle, ja 
‘det er hovedsagelig den, der bestemmer, hvilken Vegetation en Lo- 
kalitet skal have. Gunstigst for Vegetationen er en jævn eller svagt 
aftagende Vandtilførsel, som varer hele Sommeren eller i ethvert 
Tilfælde først standser mod Frugtsætningstiden i August. Er den 
ledsaget af en tilsvarende Afledning af det overflødige Vand, saa at 
intet af det faar Lov at stagnere, faar vi de frodigste Formationer 
paa frisk Humushund. Den kraftigste Vegetation optræder endog, 
hvor Vandet draabevis ustandseligt siver eller drypper ned over 
Planterne, medens man ofte kan iagttage en aftagende Frodighed og 
Udvikling samt en Forandring af Arterne, efterhaanden som Af- 
standen fra Vandet bliver større. Til denne fuldstændige Vanding 
og Dræning svarer Urtelien, Krat- og Trin-Floraen. 
Hvis Vandet allerede tidlig paa Sommeren aftager betydelig i 
Mængde og overhovedet kun er til Stede i utilstrækkeligt Maal, f. 
Eks. ved at det er strængt lokaliseret i Bække paa!Klippegrund, op- 
træder Lyngheden og Fjældmarken. 
Endelig hvor Vandet, i det mindste en Del af Sommeren, stag- 
nerer og gennemvæder Jorden fuldstændig, findes Kærene og 
Dammene. Ogsaa disse kan tørre ud i August, men er dog prægede 
af et Overmaal af Vand, som vel, foruden ved den direkte Virkning 
paa Plantevæksten, tillige faar Betydning ved sin Mangel paa Ilt. 
